Gedagte vir die dag: Soek hom heelhartigArgieffoto (Foto: Pixabay) Julle sal na My roep en bid, en Ek sal na julle luister. As julle heelhartig na My soek, sal julle My vind. (Jeremia 29:12-13) Jesus Christus roep jou om Hom te vertrou in die nuwe en onbekende situasies waarin jy jou dalk bevind. As jy nie is waar jy wil wees nie en tussen mense is by wie jy nie wil wees nie, maak jou lewe dan oop vir Jesus wat jou in elke situasie sal kom ontmoet. Daar wag dalk ’n aangename verrassing op jou. Indien jy hunker na wat vroeër was en wat jy toe gehad het, staan jy moontlik gevaar om die Christus van die teenwoordige oomblik mis te loop. Roep Hom vandag en elke ander dag in gebed aan. Hy sal jou gebede verhoor. Heilige God, gee dat ek my van my verlede sal losmaak en U as die teenwoordige Here sal ken. Amen.